Edith ezüstfenyő / Picea pungens 'Edith' | Dísznövény Webáruház
Így gondozz! | Edith ezüstfenyő / Picea pungens 'Edith' | Letölthető PDF
Egységár (brutto): 29.800 Ft/darab
Cikkszám: PIPUED
Az ezüstfenyő a lucfenyők csoportjába tartozik, az Edith fajta magyar nemesítés, kimagaslik város- és szárazságtűrő képessége!
Edith ezüstfenyő / Picea pungens 'Edith' - 125-150
PIPUED-K20-125/150
Edith ezüstfenyő / Picea pungens 'Edith' - 250-300
PIPUED-K55-250/300
Edith ezüstfenyő
Az ezüstfenyők (más néven szúrós lucok) 20-30 méter magasra növő, keskeny kúpos koronájú fák. Legkedveltebbek közülük a kék tűjű változatok, ilyen az Edith is, mely már inkább, ezüstösen fehér tűjével válik ki, az ezüstfenyők csoportjából.
Az Edith ezüstfenyő egy közepes méretű fajta, karcsú, keskeny növekedés és ugyanilyen habitus jellemzi. Egyedülállóan – az oltással szaporított tetszetős ezüstfenyő fajtákat figyelembe véve – nagyon hamar sudarat nevel, nem kell évekig karózni, és éveket várni a szép fenyő-forma kialakulásáig! Ez a fajta, magasan az egyik legszebb tűjű ezüstös-levelű ezüstfenyő oltványunk: tűi kecsesen hosszúak (4-5 cm), vékonyak, színük már-már fehéresen ezüstösek. Az Edith ezüstfenyő magassága 12-16 méter, porzós virága bíbor-lila, toboza lelógó, melynek színe halványbarna.
Az Edith ezüstfenyő magyar nemesítésű, Dr. Barabits Elemér dísznövény-nemesítő érdemeit dicséri. Felfedezése felesége közreműködésének köszönhető, így lett a neve EDITH.
Kertépítészeti alkalmazását tekintve a lombozat egyedülálló színe, formája és elfogadható mérete teszi vonzóvá. Mindezen túl kevés gondozást igényel, és remek várostűrő, azaz a légszennyezettséget is jól viselő dísznövény.
Az Edith ezüstfenyő enyhén savanyú, jó vízelvezetésű talajon érzi jól magát, idősebb korában a szárazságot is elviselő mezofita igényű díszfenyő. Fényigényes, félárnyékba még ültethető, fiatal korában öntözést igénylő ezüstfenyő fajta, mely inkább kedveli a párásabb, hűvösebb klímát, mint a kemény kánikulai viszonyokat, különösen igaz ez a fiatalkori példányokra.
Edith ezüstfenyő alapméretben méretben, a kiírt áron:
Szépsége folytán szoliterként ültethető,
→ gyönyörű lombja, sudaras termete teszi erre alkalmassá.
Speciális igénye nincsen, kevés gondozással beéri, aszályban az öntözést meghálálja! Az ezüstfenyők között az igényesebb fajták közé tartozik.
Ezüstfenyő fajták
'Glauca' – Glauca ezüstfenyő
Az alapfaj ezüstfenyő színre válogatott példányai; viszonylag nagy méretű díszfenyő, magassága 25-30 méter, toboza lelógó, melynek színe halványbarna, kúp alakú, keskeny növekedés és ugyanilyen habitus jellemzi; tűlevelei merevek, szúrósak, formájuk négyszögletű, színük kék, hosszuk 3-4 centiméter.
'Hoopsii' - Hoopsii oltvány ezüstfenyő
Az ezüstfenyők oltványozással szaporított, acélkék tűlevelű fajtája a Hoopsii. Ez az egyik legszebb tűjű acélkék-levelű ezüstfenyő oltvány: tűlevelei merevek, szúrósak, formájuk négyszögletű, színük acélosan kékek, hosszuk 3-4 centiméter. A Hoopsii ezüstfenyő magassága 10-15 méter, porzós virága bíbor-lila, toboza lelógó, melynek színe barna.
A Hoopsii ezüstfenyő szintén enyhén savanyú, jó vízelvezetésű talajon érzi jól magát, és idősebb korában ugyancsak, a szárazságot is elviselő, mezofita igényű díszfenyő.
A Hoopsii ezüstfenyő egy közepes méretű fajta, karcsú, keskeny növekedés és ugyanilyen habitus jellemzi. Ez, és lombja acélkék megjelenése jelentős hatással bír, így szoliterként használjuk díszkertekben, díszparkokban. Az Edith ezüstfenyő megtalálásáig a legszebbnek mondott ezüstfenyő fajta volt.
Inkább az Edith ezüstfenyőt választom:
Az Edith ezüstfenyőt kielégítő, gondozott kerti körülmények között betegségek, kártevők nem támadják.
Aszálykor javasolt – kondícióban tartásáért – öntözni.
VIRÁGSZÍN JELLEMEZVE bíbor-lila (porzós); sárgás-barnás (termős)
LEVÉL ezüstösen fehér tűlevél
EGYÉB JELLEMZŐI oltványok formájában kapható, hamar sudaras lesz
SZÁRMAZÁSA magyar nemesítés (alapfaj:Montana, Idaho, Új-Mexikó)
ÁR TARTALMAZZA dísznövény (ezüstfenyő) ► minden esetben
► Rend : fenyőalkatúak (Pinales)
► Család : fenyőfafélék (Pinaceae)
► Nemzetség : lucfenyő (Picea)
► Faj : szúrós luc (Picea pungens)
► Fajta : Edith ezüstfenyő (Picea pungens 'Edith')
Otto Luyken babérmeggy / Prunus laurocerasus 'Otto Luyken' - 60-80
Arany leyland ciprus / Cupressocyparis x leylandii 'Gold Rider' - 200-250
Termék címkék: díszfenyő, ezüstfenyő, kék tűlevelű, oltvány fenyő, örökzöld, tűlevelű